રાજકોટ બોમ્બ બ્લાસ્ટ કેસના આરોપીઓને આજે અમદાવાદ લાવવામાં આવ્યા હતા. અહીં NIAની ટીમ, એટીએસ સાથે મળીને આ મામલે તેમની પુછપરછ કરશે. વધુમાં ATS એ વસીમના પત્નીનું નિવેદન લેવાનું શરૂ કર્યું હતું. વસીમના પત્ની પતિની તમામ ગતિવિધિઓની જાણકારી ધરાવતી હોવાનું ATS ના સુત્રોએ જણાવ્યું હતું. જો કે પુછપરછમાં વસીમના ISIS સાથેના સંબંધ અંગે વસીમની પત્નીએ કોઈ જ સ્પષ્ટતા નહતી કરી. પણ તેમ છતાં હજુ પણ બે-ત્રણ વખત તેના નિવેદન લેવા બોલાવવામાં આવશે તેવું ATSના અધિકારીઓએ જણાવ્યું હતું.